Бюджет индекси
Бюджет индекси (жашоо наркынын индекси) – материалдык жашоо деңгээлин аныктоочу көрсөткүч. Ал калктын белгилүү бир тобунун керектөө көлөмүн, структурасын мүнөздөөчү товарлардын жана тейлөө кызматынын тиешелүү тобунун наркы жагынан өзгөрүшүн көрсөтөт. Бюджет индексинин тууралыгы индексти эсептөө методуна, типтүүлүгүнө, баа өзгөрүшүн тизмектөөнүн туура жүргүзүлүшүнө байланыштуу болот.
Экономика

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4